Већина иранског наоружања пре Исламске револуције била је увезена из Сједињених Држава и Европе. Процењује се да је између 1971. и 1975. шах потрошио преко осам милијарди долара само на куповину америчког оружја. Најпознатија је куповина авиона типа -{F-14}-, чиме је Иран постао једина земља на свету која ван САД има овај тип авиона. Овакве куповине су узбуниле амерички Конгрес који је донео закон о контроли извоза војне опреме. Ипак, Американци су наставили испоруку велике количине оружја Ирану све до 1979. године и исламске револуције.